पाएं अपने शहर की ताज़ा ख़बरें और फ्री ई-पेपरडाउनलोड करें
एक साल पहले इंदौर में प्लाज्मा थेरेपी का टेस्ट किया गया था। यह टेस्ट असफल होने के बाद पिछले वर्ष 3 मरीजों पर ट्रायल भी किया गया था। दिल्ली और चंडीगढ़ के बाद देश का तीसरा शहर का जहां प्लाज्मा पद्धति से उपचार प्रारंभ किया गया था। अब दूसरी लहर में शहर में बढ़ते संक्रमण को देखते हुए प्रशासन ने प्लाज्मा डोनेटशन कैंप लगवाने शुरू कर दिए हैं। पिछले 3 दिनों में 176 ने घर पर ही एंटीबॉडी सैँपल दिए हैं, जिनमें से 40 लोगों ने प्लाज्मा डोनेट भी किया है।
प्रशासन द्वारा प्लाज्मा डोनेट करने के इच्छुक लोगों के लिए तीन गाड़ियों को सैंपलिंग के लिए लगवाया गया है। इनकी संख्या बढ़ाकर 5 की जा रही है। अभी प्लाज्मा डोनेट करने वाले लैब या अस्पताल में जाकर एंटीबॉडी टेस्ट करवाने से इसलिए बच रहे थे, उन्हें संक्रमण का खतरा था। मगर अब उनके घर पर ही सैँपल के लिए गाड़ी आ जाती है, जिससे डोनेट करने वालों की संख्या बढ़ने लगी। इसके लिए सोशल मीडिया पर भी जागरूकता का अभियान चलाया जा रहा है।
रेडक्रॉस के साथ प्लाज्मा बैंक
रेडक्रॉस की मदद से प्लाज्मा बैंक बनाने के साथ ही उन लोगों को जागरूक किया जा रहा है, जो संक्रमण के बाद स्वस्थ हो गए। वे अपना प्लाज्मा गंभीर मरीजों की जान बचाने के लिए दे सकते हैं। इस बार मरीजों की संख्या ज्यादा होने के साथ गंभीर भी अधिक हैं। यही कारण है कि मौतें भी ज्यादा हुईं। इंजेक्शनों के अलावा लोग प्लाज्मा के जरिए भी ठीक हो रहे हैं। तीन दिनों से घर बैठे एंटीबॉडी टेस्टिंग शुरू करवाई। दामोदर युवा संगठन के अशोक नाइक का कहना है, इसके कारण बहुत फर्क पड़ गया। तीन दिन में जहां 176 सैंपल हुए, वहीं उनमें से 40 लोगों ने दो दिन में प्लाज्मा डोनेट भी कर दिया।
प्लाज्मा थेरेपी- वह सब जो आप जानना चाहते हैं
क्या होता है प्लाज्मा?
क्या है यह थेरेपी?
कैसे निकालते हैं प्लाज्मा?
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva zho_Hant eng_Latn